DA
C 94/26
Den Europæiske Unions Tidende
13.3.2023
Præjudicielle spørgsmål 1) Skal artikel 50, stk.
3, i Europa-Parlamentets og Rådets forordning (EU) nr.
1307/2013 (2) af 17. december 2013 om fastsættelse af regler for direkte betalinger til landbrugere under støtteordninger inden for rammerne af den fælles landsbrugspolitik og om ophævelse af Rådet[s] forordning (EF) nr.
637/2008 og Rådet[s] forordning (EF) nr.
73/2009 (herefter »forordning nr.
1307/2013«) fortolkes således, at bestemmelsen gør det muligt for medlemsstaterne som kriterium for støtteberettigelsen at fastsætte, at støttemodtageren kontinuerligt driver landbrug som sin hoved­ beskæftigelse og som enkeltmandsvirksomhed fra det tidspunkt, hvor ansøgningen om udbetaling af 90 % af støtten indgives, og frem til udløbet af driftsperioden?
2) Såfremt det første spørgsmål besvares benægtende, skal det nævnte kriterium for støtteberettigelse da fortolkes som en forpligtelse, som støttemodtageren har påtaget sig?
3) Såfremt det andet præjudicielle spørgsmål besvares bekræftende, skal artikel 64, stk.
1, og artikel 77, stk.
1, i Europa-Parlamentets og Rådets forordning (EU) nr.
1306/2013 (3) af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr.
352/78, (EF) nr.
165/94, (EF) nr.
2799/98, (EF) nr.
814/2000, (EF) nr.
1290/2005 og (EF) nr.
485/2008 da fortolkes således, at der i tilfælde af manglende opfyldelse af forpligtelsen kan pålægges en administrativ sanktion, hvis størrelse — henset til proportionalitetsprincippet — skal fastsættes på grundlag af den nævnte forordnings artikel 64, stk.
4, litra b), og artikel 77, stk.
4, litra b), dvs. at de nævnte bestemmelser skal fortolkes således, at de er til hinder for en national lovgivning, som foreskriver tilbagesøgning af det samlede støttebeløb uden at tage hensyn til, hvor længe den manglende opfyldelse har stået på?
4) Skal artikel 64, stk.
2, litra e), og artikel 77, stk.
2, litra e), [i forordning nr.
1306/2013] fortolkes således, at en »manglende opfyldelse [...] af mindre betydning« omfatter en situation, hvor støttemodtageren igennem 176 dage inden for de fem års varighed af forpligtelsen ikke har opfyldt bestemmelsen om at opretholde aktiviteten som sin hovedbeskæftigelse, når det tages i betragtning, at vedkommende i hele denne periode udelukkende drev landbrugsaktivitet, og at vedkommendes indkomst hidrørte herfra?
(1) (2) (3)
Den forelæggende sags navn er et vedtaget navn.
Det svarer ikke til et navn på en part i sagen.
EUT 2013, L. 347, s. 608.
EUT 2013, L. 347, s. 549.
Appel iværksat den 18. januar 2023 af Ferriera Valsabbia SpA og Valsabbia Investimenti SpA til prøvelse af dom afsagt af Retten (Fjerde Udvidede Afdeling) den 9. november 2022 i sag T-655/19, Ferriera Valsabbia og Valsabbia Investimenti mod Kommissionen (Sag C-29/23 P) (2023/C 94/30) Processprog: italiensk Parter Appellanter: Ferriera Valsabbia SpA og Valsabbia Investimenti SpA (ved avocat og avvocato D.
Fosselard, avocat og solicitor D.
Slater og avvocata G. Carnazza) Den anden part i appelsagen: Europa-Kommissionen
Appellanterne har nedlagt følgende påstande — Den Europæiske Unions Rets dom af 9. november 2022 i sag T-655/19, Ferriera Valsabbia og Valsabbia Investimenti mod Kommissionen, ophæves. — Der træffes endelig afgørelse i henhold til artikel 61 i statutten for Domstolen, og dermed annulleres Kommissionens afgørelse C(2019) 4969 final af 4. juli 2019 om en procedure efter EKSF-traktatens artikel 65 i sag AT.37956 — Rundt armeringsstål, for så vidt som den vedrører appellanterne.